cyanic-selkie/wikianc huggingface dataset:
Մոռացված կրակ
Սյուժե
1915 թվականին Վահան Քենդերյանը՝ հարուստ հայ ընտանիքի կրտսեր որդին, բարեկեցիկ կյանք է վարում Թուրքիայում։ Սակայն այդ անվտանգ աշխարհը փլուզվում է, երբ ընտանիքի որոշ անդամներ առևանգվում են, իսկ մյուսները սպանվում են նրա աչքի առաջ։
Վահանը կորցնում է իր տունն ու ընտանիքը և ստիպված է ապրել այնպիսի կյանքով, որի մասին երբեք չի էլ պատկերացրել։ Ինչ-որ կերպ Վահանի անհավատալի ուժն ու ոգին օգնում են նրան դիմանալ՝ նույնիսկ իմանալով, որ ամեն օր կարող է վերջինը լինել իր համար։
Արձագանքներ
«Մոռացված կրակը» դրական արձագանքներ է ստացել Kirkus Reviews-ից Publishers Weekly-ից and Booklist-ից ։ Գիրքը ստացել է հետևյալ գնահատականները.
Ծանոթագրություններ
Կատեգորիա:Հայոց ցեղասպանության մասին գրքեր
Գյալու ձոր
Գյալու ձոր, Ձոր Արևմտյան Հայաստանում, Էրզրումի նահանգի Կիսկիմի գավառի Խոտրջրի շրջանում, Սյունինց գյուղի մոտակայքում ։
Ծանոթագրություններ
Կատեգորիա:Արևմտյան Հայաստան
Ստուպոչկի
Ստուպոչկի (Ступочки), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Ստուպոչկի գյուղում բնակվում էր 89 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կոնստանտինովսկի շրջանի բնակավայրեր Կատեգորիա:Ուկրաինայի գյուղեր
Կոլանդր
Կոլանդր (Collandres), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 179 մարդ, բնակչության խտությունը` 4.13 մարդ/կմ²։ Բնակավայրը զբաղեցնում է 43.32 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 70 կմ հարավ-արևմուտք, Օրիյակ քաղաքից` 39 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 117 աշխատունակ (15-64 տարեկան) բնակիչ, որոնցից ակտիվ էին 86-ը, իսկ ոչ ակտիվները` 31։ Ակտիվության ցուցանիշը կազմում է 73,5 %։ 86 աշխատունակ մարդկանցից աշխատել է 81 անձ (49 տղամարդ և 32 կին)։ Գործազուրկ են եղել 5 անձ (3 տղամարդ և 2 կին)։ 31 անաշխատունակներից 5-ը եղել են աշակերտներ կամ ուսանողներ, 14-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ուիլ Ֆորտե
Ուիլլ Ֆորտե (Will Forte, ), ամերիկյան կինոդերասան, հնչյունավորող, սցենարիստ ու պրոդյուսեր։ Հիմնականում հեռուստադիտողին հայտնի է տարաբնույթ կատակերգական դերերով` «Շաբաթ երեկոյան ուղիղ եթերում» հեռուստահաղորդումից, որտեղ 2002-2012 թվականներին նա հայտնվել է 157 անգամ։
Կենսագրություն
Օրվիլլ Ուիլիս Ֆորտե-չորրորդ (իրական անունը) ծնվել է 1970 թվականի հունիսի 17-ին Կալիֆորնիայի Ալամիդա շրջանում։ Մայրը` Պատրիցիա Ֆորտեն (օրիորդական ազգանունը` Ստիվերս)` նկարչուհի է, հայրը` Օրվիլլ Ուիլլիս Ֆորտե-երրորդ, ֆինանսական բրոկեր, մեծ քույրը Միշելն է։ Հայրը հեռացել է ընտանիքից, երբ Ուիլլն ու Միշելը եղել են երեխա։ Դրանից հետո ընտանիքով վերադարձան նույն մարզի Լաֆեյետ քաղաք։ Այնտեղ ապագա դերասանը ընդունվում է Acalanes High School, որը ավարտել է 1988 թվականին։ Հետո ընդունվում է Կալիֆորնիական համալսարան, որը ավարտել է մասնագիտությամբ պատմաբան։ Սկզբից Օրվիլլը ուզում էր դառնալ բրոկեր, ինչպես հայրն էր, բայց նա աշխատեց այդ շրջանում մեկ տարի և որոշեց իրեն նվիրել կատակերգությանը։
1997 թվականին գրում է սցենար, իսկ 2002 թվականին ակտիվ տպագրվում է, 2001-2002 թվականներին ներկայացել է համապրոդուսերական մի քանի դրվագներւմ «Շոու 70-ական» սերիալի դրվագներում։ 2002 թվականին վերադառնւմ է Նյու-Յորք Կալիֆոռնիայից։
Դերասանը սերտ կապ է պահում ընտանիքի հետ, նրա մայրը մասնակցել է Ուիլլի բոլոր նկարահանումներին։ Մի անգամ որդու հետ միասին մասնակցում են «Շաբաթ երեկոյան ուղիղ եթերում» հեռուստահաղորդմանը։ Ուիլլը երկու քույրերի համար նկարահանել է իրենց հարսանիքը և երկու երեխաների ծնունդը։ Երկրորդ ամուսնալուծությունից հետո դարձյալ հայրը ընտանիքի հետ հանդիպում է Սուրբ Ծննդյան տոների ժամանակ։
Կատեգորիա:Ամերիկացի տղամարդ կինոդերասաններ Կատեգորիա:Հնչյունավորողներ Կատեգորիա:Ամերիկացի սցենարիստներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի պրոդյուսերներ
Ժակոյի տուն
Ժակոյի տուն, հայտնի է նաև որպես Դաշկովի տուն, 19-րդ դարի առաջին կեսի դասականության ոճով կառուցված բնակելի շենք։ Գտնվում է Սանկտ Պետերբուրգի պատմական կենտրոնում՝ Արվեստների հրապարակի (տուն 5) և Իտալիայի փողոցի (ինչպես տուն 4) անկյունում։ Կառուցվել է 1820-1830-ական թվականներին։ Կառույցի ճարտարապետներն են՝ Պավել Ժակոն և Կարլ Ռոսսին, որը մշակել է Արվեստների հրապարակի ողջ համալիրը ։ Վերջինս հետագայում մի քանի անգամ վերակառուցվել է․ հատուկ հրապարակայնություն ստացավ շենքի ոչ միանշանակ վերակառուցումը, երբ այն արդեն պաշտպանության տակ գտնվող մշակութային հուշարձան էր (1999-2001) ։ Տարբեր ժամանակներում տունը պատկանում էր ճարտարապետ Ժակոյի ընտանիքին, ինչպես նաև գրավաճառ ու կոլեկցիոներ Պ. Դաշկովի ընտանիքին։ Շինությունը հայտնի է նաև այն բանի համար, որ 1910-ական թվականներին տան նկուղում տեղավորվել էր «Թափառող շուն» գրական-գեղարվեստական արտ-կաբարեն, որն իր հավաքույթների ժամանակ հավաքում էր ռուսական մշակույթի` Արծաթե դարի հասարակության ողջ սերուցքը։ Ներկա պահին տունը բնակելի է՝ բացառությամբ նկուղի և շքամուտքի առաջին հարկի, որտեղ գտնվում են սպասարկման ոլորտի ընկերություններ։
Տան պատմություն
1821 թվականին ճարտարապետ Կառլո Ռոսսին, ով նախագծել էր Միխայլովյան պալատը, առաջարկեց կառուցել այն ժամանակ դեռ Միխայլովյան հրապարակում գտնվող (ըստ էության՝ թափուր տեղ) 3 հարկանի տները։ Այդ տների վերակառուցման արդյունքում ցածր հարկերում պետք է լինեին առևտրական ցուցասրահներ, որոնցից հետագայում հրաժարվեցին։ Կայսրը, ով ղեկավարում էր նախագիծը, չցանկացավ, որ մեծ իշխանական պալատը վերածվեր առևտրական հրապարակի։ Հրապարակում չափագրվել էր 11 տարածք՝ մոտավորապես 500 քառակուսի սաժեն երկարությամբ։ Չնայած այն հանգամանքին, որ 1822 թվականին Արվեստների հրապարակի հողատարածքը նվիրեցին պալատական ոսկերիչներ Ֆրանց և Իոգան Սոգենիններին, հրապարակի և Իտալական փողոցի անկյան տարածքը երկար ժամանակ մնում էր թափուր և անկառույց ։
Հետագայում տարածքը ձեռք է բերվել ճարտարապետ Պավել Ժակոյի կողմից։ Փաստորեն, տունը 1831 թվականին կառուցվել է Ժակոյի կողմից՝ օգտագործելով Արվեստների հրապարակ դուրս եկող կառույցների ճակատի հաստատված նախագծերը, որոնք կատարել էր Կառլ Ռոսսինին` ելնելով հրապարակի տարածքում Միխայլովյան պալատի գերիշխող դերից ։ Այդ ժամանակ տունը պատկանում էր Պ. Պ. Ժակոյի կնոջը։ Տունը ունեցել է Г-աձև տեսք։ Դրսից կառույցն ուներ երեք հարկ, իսկ դեպի բակ` չորս (նկուղի վրա)։ Բակում գտնվում էին միհարկանի ծառայական թևերը, իսկ արդեն 1836 թվականին Ժակոն կառուցեց հյուսիսային թևը՝ մինչև չորսհարկանի բնակելի տարածքներով, և վաճառեց հանքատեր ու պարտատեր Իվան Յակովլևին։ 1846 թվականին ճարտարապետ Ի. Ի. Կլիմովը մնացած ցածրահարկ թևի վրա կառուցեց ծաղիկների ապակեպատ ցուցասրահը ։ 1837-1844 թվականներին տան առաջին և երկրորդ հարկերը վարձակալվել էր Միխայիլ և Մատվեյ Վիելգորսկ եղբայրների կողմից, ովքեր նախկինում ապրում էին Գոլենիշչև-Կուտուզովի (Արվեստների հրապարակի  թիվ 3 տուն) հարևան բազմաբնակարան տանը, իսկ ավելի ուշ տեղափոխվել սեփական առանձնատուն (հրապարակի թիվ 4 տուն) ։ 1850-ական թվականներին Յակովլևը ստացել էր կառավարչի պաշտոն և մեկնել Փարիզ՝ տունը վաճառելով Պետական խորհրդական Պալիբինին ։
Դաշկովի տուն
1862 թվականին տունը ձեռք բերեց Շվեդիայում Ռուսաստանի դեսպան, դիվանագետ, իսկական գաղտնի խորհրդական Յակով Անդրեևիչ Դաշկովը, որը 1862-1863 թվականներին ձեռնամուխ եղավ շենքի վերակառուցմանը։ Ճարտարապետը եղել է Իերոնիմ Կորսինին։ 1862 թվականին դեռևս Ժակոյի կողմից կառուցված թևը («ամբար») հարմար էր բնակեցման համար, իսկ Կլիմովի ապակեպատ ցուցասրահը մեծացվել էր մեկ աստիճանով։ Կիսակառույց մեկհարկանի թևերը ամբողջությամբ քանդվեցին, իսկ նրանց տեղում կառուցվեցին քառահարկ նոր շենքեր։ 1863 թվականին տան շքամուտքային մասնաշենքերը վերակառուցվեցին «լուսանկարչական տաղավարով», որոնք նախատեսված էին գեղարվեստական արվեստանոցների և լուսանկարչական ստուդիաների աշխատանքների համար ։
19-րդ դարի վերջին տունը անցել է դիվանագետի որդուն՝ հայտնի բուկինիստ և կոլեկցիոներ Պավել Յակովլևիչ Դաշկովին, որն իր տունը հայտնի դարձրեց լայնածավալ հավաքածուով և սրահների ակտիվ գործունեությամբ։ Որոշ շրջաններում շենքը ձեռք է բերել «Միխայլովսկյան հնություն» մականունը։ Տանը հաճախ լինում էին պատմական «Դաշկովի խմբակի» անդամները, որոնցից էին՝ պատմությամբ հետաքրքրվող ազնվականներ, Մեծ Իշխան Նիկոլայ Միխայլովիչը, Ե. Կառնովիչը, գեներալ-լեյտենանտ Ն. Շիլդերը, գեներալ-մայոր Ա. Զայոնչկովսկին, Կ. Վոյենսկին և այլք։ Մեծ հեղինակություն ունեին «Դաշկովյան նախաճաշերը», որոնց այցելում էին ժամանակի հայտնի մշակութային և արվեստի գործիչները ։ Նկարիչ Ալեքսանդր Բենուան հիշում էր. «Աստված գիտի, թե ինչու էի սպասում, որ մտնելով Միխայլովյան հրապարակի արտաքինից ինձ վաղուց հայտնի տունը, որը գտնվում էր Միխայլովյան թատրոնից երկու քայլ հեռու՝ ես կհայտնվեմ իրական պալատներում՝ պատերին բազմաթիվ նկարներով և պալատական հոյակապ կահույքով» ։
Տունը պատկանել է Դաշկովների ընտանիքին` մինչև 1917 թվականի Հոկտեմբերյան հեղափոխությունը։
«Թափառող շուն» կաբարե
1911 թվականի դեկտեմբերի 31-ից մինչև 1915 թվականի մարտի 3-ը այս տան երկրորդ բակի նկուղում գտնվում էր «Թափառող շուն» գրական-թատերական արտ-կաբարեն։ Այստեղ հաճախ են այցելել Մաքսիմ Գորկին, Ալեքսեյ Տոլստոյը, Աննա Ախմատովան, Վսևոլոդ Մեյերխոլդը, Վելիմիր Խլեբնիկովը, Վլադիմիր Մայակովսկին, Սերգեյ Եսենինը և շատ ուրիշներ ։ Ավելի վաղ, նկուղում Պ. Դաշկովի գինու մառանն էր, իսկ կաբարեի ստեղծման գաղափարը պատկանում էր Վսևոլոդ Մեյերխոլդի օգնական Բորիս Պրոնինին։
Սրճարանին պատկանող տարածքը զարդարված էր հաստատության ոգով՝ որպես «խորհրդավոր բնակարան», խանդավառ այցելուների կողմից, ըստ վկաների՝ նկարիչները շուրջօրյա աշխատել են ներքին հարդարման վրա։ Սենյակներից մեկի պատերը և առաստաղը նկարել էր Ս. Սուդեյկինը` պատկերելով գույնզգույն թռչուններ, ծաղիկներ, «արաբ երեխաներ» և աղջիկներ, Դոն Կիխոտը` Ռոսինատի վրա, Պյերոն և Արլեկինը։ Մեկ այլ սենյակի դիզայնը կատարվել էր Իվան Կուլիբինի կողմից, կուբիզմի ոգով։ 10 օրվա ընթացքում պաստառ արտադրող Ախունը անվճար տրամադրել է պատերի երկայնքով դրված բազմոցներ։ Ճարտարապետ Ա. Ա. Ֆոմինը բուխարի էր պատրաստել, որի վրայի դեկորատիվ պսակը նկարել էր Սուդեյկինը։ Հիմնական սենյակի կենտրոնում տեղադրվել է 13 հոգու համար կլոր սեղան, իսկ վերևում` Նիկոլայ Սապունովի կողմից պատրաստված ջահ, որը բաղկացած էր 13 մոմից, փայտե շրջանակի վրա, 4 շղթայով կախված առաստաղից։ Լեգենդի համաձայն՝ կաբարեի բացման ժամանակ, ռեժիսոր Ն. Եվրեինովը նետել է այդ շրջանակի վրա սև թավշյա դիմակը, իսկ Մեյերխոլդի թատրոնի դերասանուհի Օ. Վիսոցկայան` սպիտակ ձեռնոցը, որը մնացել էր այնտեղ՝ որպես թատերական խորհրդանիշ։ Սրճարանի մուտքը լուսավորում էր կարմիր լապտերը։ Ավանդույթը պահանջում էր, որ այցելուն դուռը թակի մուրճիկով, հետո ստորագրի կաբարեում առաջին օրվանից գտնվող խոշոր չափերի՝ Ալեքսեյ Տոլստոյի «Խոզի շան գրքում» ։
Խորհրդային շրջան։ Ժամանակագրություն
1928-1940 թվականներին տանը ապրել է խորհրդային քանդակագործ Վ. Վ. Կոզլովը, իսկ 1976-1998 թվականներին տանը բնակվել է Ռուսաստանի նկարիչների ակադեմիայի ակադեմիկոս Պ. Տ. Ֆոմինի ընտանիքը։
1998-2001 թվականներին համայնքային բնակարանները վերակառուցվել են` պահպանելով ճակատային հատվածը ։ Աշխատանքներն իրականացրել է Բալթյան շինարարական ընկերությունը (ԲՇԸ) ։ Վերակառուցման նախագծի հեղինակներն են Ալեքսանդր Կիցուլոն և Ելենա Սվետլովան ։ Նոր վերակառուցված տարբերակը ճարտարապետական մասնագիտական համայնքում սկանդալ է առաջացրել` չնայած այն հանգամանքին, որ տան արտաքին տեսքը գործնականում շատ չէր փոխվել․ լուրջ փոփոխությունների էին ենթարկվել բակը և բակային ճակատները ։ Շենքի տանիքի լուսանկարչական տաղավարները վերացվել էին, որոնց վերջին վարձակալը եղել էր Մարինա Դմիտրիևայի թատերական ամսագիրը։ Վերակառուցելուց հետո շենքում, որպես էլիտար անշարժ գույք, վաճառել են 22 բնակարաններ։ Թևերի հատվածում նոր մասնաշենքերը զբաղեցրել են բալթյան շինարարական ընկերության գրասենյակները ։
Ճարտարապետական առանձնահատկություններ
Շենքն զբաղեցնում է ճակատային դիրք, որի անկյունը դուրս է գալիս Արվեստների հրապարակ և Իտալիայի փողոց։ Մի քանի անգամ վերակառուցված թևերը ձևավորել են երկու բակեր`«մաքուր» և «սև»։ Տան ճակատը մոտակա Միխայլովյան պալատի դասական ճակատի կրկնօրինակն է, որը կառուցված է Արվեստների հրապարակի ոճական և կոմպոզիցիոն միասնության պահպանմամբ։ Փաստորեն, ճակատի ձևավորումը կատարվել է Կառլո Ռոսսիի կողմից, որը ենթադրում էր հրապարակի կառուցապատում (համեմատած գերիշխող պալատի), «տուն` բնակիչների համար»։ Ժամանակակից տեսքը և պատմական պլանավորումը, որ պահպանվեց մինչև 2001 թվականը, շենքը ձեռք է բերել 1862-1863 թվականներին՝ Ի. Կորսինիի վերակառուցումից հետո, թեև ներքին թևերի վրա կառուցված «լուսանկարչական տաղավարը», ամենայն հավանականությամբ, ավելի ուշ ենթարկվել էր վերակառուցման ։
Live in the UK 2008
Live in the UK 2008, ամերիկական Paramore ռոք խմբի համերգային ալբոմն է, որը թողարկվել է 2008 թվականին։
Ալբոմում
Live in the UK 2008 թողարկվել է սահմանափակ քանակությամբ, և միայն երեք կենդանի կատարումներով։ Հաշվարկված էր ընդամենը 1000 օրինակով, ի սկզբան է նախատեսված էր ազատ արձակել առանձին ալբոմներ, յուրաքանչյուր համաերգից հետո։ Երկրպագուները կարող էին նախապես ալբոմները պատվիրել առցանց կամ գնել ալբոմը համերգի ժամանակ։ Կար ևս մի տարբերակ գնել ալբոմը Մեծ Բրիտանիայից։ Առաջին 200 մարդիկ, ովքեր կպատվիրեն ալբոմն առցանց «Misery Business» սիգլը կստանաս ստորագչությամբ։ Սինգլի գնումը համերգի ժամանակ նշանակում է, որ յուրաքանչյուր 5֊ից 1֊ն ունի հնարավորություն ստանալ ստորագրությամբ պատճենը։
Ժակոյի տուն
Ճարտարապետական առանձնահատկություններ
Դորիական դասավորությունը ներդրված էր նաև աստիճանների նախագծման մեջ։ Այնուամենայնիվ, միայն ինտերիերի որոշ մանրամասներ են պահպանվել առ այսօր․ մասնավորապես, երկրորդ հարկի դահլիճներում մոդիլյոնի ձևի ուշագրավ քիվերը և քանդակները ։
Live in the UK 2008
Արտաքին հղումներ
Կատեգորիա:2008 ալբոմներ Կատեգորիա:Անգլալեզու ալբոմներ
Ժակոյի տուն
Գրականություն
Կատեգորիա:Հուշարձաններ այբբենական կարգով Կատեգորիա:Բնակելի շենքեր Կատեգորիա:Ռուսաստանի մշակութային ժառանգության օբյեկտներ
Ջինա Կարանո
Ջինա Կարանո (անգլ.` Gina Carano, ամբողջ անունը` Ջինա Ջոյ Կարանո (Gina Joy Carano), ), խառը մարտարվեստների (մարտեր առանց կանոնների) ամերիկացի մարզուհի և դերասանուհի։ Մասնակցել է «Ամերիկյան գլադիատորներ» շոուին։ Համարվում է «Խառը մարտարվեստների կանացի դեմք», սակայն հրաժարվում է ընդունել այդ փաստը։
Կենսագրությունը
Ջինա Կարանոն ծնվել է ԱՄՆ-ի Տեխաս նահանգի Դալաս շրջանում, ամերիկյան ֆուտբոլի պրոֆեսիոնալ խաղացող Գլենն Կարանոյի ընտանիքում, որտեղ բացի Ջինայից, մեծացել են նաև նրա երկու քույրերը։ Ավարտել է Սուրբ Երրորդության քրիստոնեական դպրոցը (Trinity Christian High School), որտեղ խաղացել է կանանց բասկետբոլի թիմում և օգնել դառնալու նահանգի չեմպիոն։ Բացի դրանից նա զբաղվել է նաև վոլեյբոլով և սոֆթբոլով։ Դպրոցից հետո ընդունվել է Ռենոյում գտնվող Նևադայի համալսարան, որտեղ սովորելով ընդամենը մեկ տարի, ուսումը շարունակել է նույն համալսարանի Լաս-Վեգասի մասնաճյուղում` մասնագիտանալով հոգեբանությունում, սակայն այդպես էլ դիպլոմ չի ստացել։
Ջինա Կարանոյի մարզական կարիերան սկսվել է մուայ թայից (թաիլանդյան բռնցքամարտ)։ Նա անց է կացրել 14 մարտ (12 հաղթանակ, 1 պարտություն և 1 ոչ-ոքի) և առաջարկ ստացել մասնակցելու Նևադայում կայանալիք խառը կանոններով առաջին կանացի օրինականացված մենամարտին։ Նրա հակառակորդը Լետիցիա Պեստովան էր, ում Ջինան նոկաուտի ենթարկեց 38 վայրկյանի ընթացքում։ Ջինայի հաջորդ մենամարտը Ռոզի Սեքստոնի դեմ էր, ում կրկին նա նոկաուտի ենթարկեց։ Մաքուր հաղթանակ տանելու համար Ջինան հրավիրվեց առավել հայտնի Strikeforce մարզական ընկերությունում հանդես գալու։ Ջինան հաղթանակ է տարել նաև Ելենա Մաքսվելլի և Ջուլի Կեձիի նկատմամբ։ 2007 թվականին, Տոնի Էվինգերի հետ մենամարտում, Ջինա Կարանոն կարողացավ հաղթանակ տանել` առաջին անգամ իր կարիերայում խեղդող հնարք գործադրելու շնորհիվ։
Ջինայի հաջորդ մրցակցուհին HOOKnSHOOT-ի նախկին չեմպիոնուհի Քեյթլին Յանգն էր։ Երկու կիլոգրամ առավել քաշ ունենալու պատճառով, Ջինան ստիպված համաձայնվեց 12,5 տոկոսով կրճատել իր հոնորարը, որպեսզի մարտը կայանա։ Ջինա Կարանոն առավել հայտնի դարձավ, երբ 2008 թվականի հոկտեմբերի 4-ին մենամարտի դուրս ելավ ընդդեմ Քելլի Կոբոլդի։ Լուրեր էին պտտվում, որ Ջինան ավելի բարձր է քաշով և երբ նա կանգնեց կշեռքին, պարզվեց, որ նա գերազանցում է իր մրցակցուհուն` 1,3 կգ-ով։ Հանելով մարզական կրծկալը, նա նորից կանգնեց կշեռքի վրա։ Այս անգամ նրա քաշը գերազանցում էր 1,1 կգ-ով։ Երրորդ փորձի ժամանակ, նա հանեց ամբողջ հագուստը և ծածկվելով սրբիչով, կանգնեց կշեռքին։ Այս անգամ նրա քաշը գերազանցում էր ընդամենը կես կիլոգրամով։ Հաղթելով մենամարտում, Ջինան իր հաղթանակը նվիրեց իր պապին։
Ջինա Կարանոն իր միակ պարտությունը կրել է մուայ թայի և բրազիլական ջիու-ջիցուի մասնագետ Քրիստիան «Կիբօրգ» Սանթոսի կողմից։ Չնայած պարտությանը, մենամարտին մասնակցելու համար, նա ստացավ 100 հազար դոլար։ Պարտությունից հետո նա կենտրոնացավ կինոկարիերայի վրա և նրա` ռինգ դուրս գալու հանգամանքը երկար ժամանակ հարցականի տակ էր։
2009 թվականին Ջինան էպիզոդիկ դերով նկարահանվել է «Արյուն և ոսկոր» կինոնկարում, որտեղ նրա հերոսուհին կռվելով փողոցային մենամարտում, հաղթում է։ Սակայն նրա առաջին լիարժեք դերը կինոյում, ռեժիսոր Սթիվեն Սոդերբերգի «Նոկաուտ» («Անկանխատեսելին» 2012թ.) կինոնկարն էր։ 2013 թվականին նա նկարահանվել է «Ֆորսաժ 6» կինոնկարում, որտեղ կատարել է դիվանագիտական ծառայության անվտանգության անդամի դերը։ 2015 թվականին նկարահանվել է «Դեդփուլ» կինոնկարում, որտեղ նրա հերոսուհին կարողանում է կառավարել իր արյան մեջ ադրենալինի քանակությունը, որը նրան օժտում է գերմարդկային հատկանիշներով։
Ջինան հայտնվել է նաև Command & Conquer: Red Alert 3 համակարգչային խաղում, լուսանկարվելով և նկարահանվելով տեսահոլովակներում, կատարելով խորհրդային հատուկ նշանակության ջոկատայինի և դիպուկահարի, ԽՍՀՄ հերոս Նատաշա Վոլկովայի դերը։
Անձնական կյանքը
Ջինա Կարանոյի ընկերը մուայ թայի պրոֆեսիոնալ մարզիկ Քևին Ռոսն է, ով ներշնչել էր Ջինային` զբաղվելու այդ մարզաձևով։ Բացի այդ, Ջինան հանդիպում էր նաև սակավ հայտնի մարզիկ Քիտ Կոուպի հետ։ Նրանց փոխհարաբերությունների վատթարացումից հետո, Կոուպը հրապարակայնորեն հայտարարեց, որ իր մոտ առկա է Ջինայի հետ իր` սիրով զբաղվելու տեսագրությունը։ Ջինան ժխտում էր նման տեսաերիզի առկայությունը, իսկ հետո նաև Կոուպը հրաժարվեց իր խոսքերից։ 2015 թվականին Ջինան և Քևինը կրկին վերականգնեցին իրենց հարաբերությունները, որը շարունակվում է մինչ օրս։
Ծանոթագրություններ
Կատեգորիա:Ամերիկացի ընդհանուր մենամարտիկներ Կատեգորիա:Ամերիկացի դերասանուհիներ Կատեգորիա:Անձինք այբբենական կարգով Կատեգորիա:Ամերիկացի կինոդերասանուհիներ Կատեգորիա:Ամերիկացի մոդելներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի մարզուհիներ Կատեգորիա:Ամերիկացի հեռուստատեսային դեմքեր Կատեգորիա:Ամերիկացի մեդիա գործիչներ Կատեգորիա:Ամերիկացի բռնցքամարտիկներ
Յանգոն (Ռանգուն)
Յանգոն (նախկինում Ռանգուն, «յանգոուն» ), խոշորագույն քաղաք և Մյանմայի նախկին մայրաքաղաք (2005 թվականի նոյեմբերի 6-ից կառավարության նստավայրը տեղափոխվել է Նայպիդո) մոտ 6 միլիոն մարդ բնակչությամբ։ Պետության տնտեսական, մշակութային և կրթական կարևոր կենտրոն է։ Խոշոր տրանսպորտային հանգույց։
Անվան ծագումնաբանություն
Յանգոն անվանումը բիրմաներեն «յան» և «կոուն» բառերի համադրություն է, որոնք համապատասխանաբար նշանակում են «թշնամիներ» և «վերջանալ»։ Այսպիսով, քաղաքի անվանումը կարելի է թարգմանել որպես «Թշնամանքի վերջը»։
Վաղ ժամանակաշրջան
Յանգոնը ունի հարուստ և հնադարյան պատմություն։ Ինչպես պնդում են հնպետները, դեռևս մ.թ.ա. V դարում այստեղ, Յանգոն գետի ափին, գոյություն է ունեցել Օկկալա անունով բնակավայրը։ Օկկալայի բնակիչները հիմնականում զբաղվել են ձկնորսությամբ ։ XI դարի սկզբին (1028-1043 թթ.) Օկկալայի վայրում ստեղծվել է մոների բնակավայրը, որը հայտնի է դարձել Դագոն անունով ։ Դագոնը ոչ մեծ ձկնորսական գյուղ էր, որն ի հայտ էր եկել Շվեդագոն պագոդայի շուրջը։ 1755 թվականին Ալաունպայա թագավորը գրավել է Դագոնը և վերանվանել «Յանգոն»։ Բրիտանացիները գրավել են Յանգոնը Առաջին Անգլա-Բիրմանական պատերազմի (1824-1826) ժամանակ, սակայն քաղաքը վերադարձվել է բիրմանացիներին պատերազմի ավարտից հետո։ 1841 թվականին քաղաքն ավերվել է հրդեհի արդյունքում ։
Գաղութային ժամանակաշրջան
Բրիտանացիները 1852 թվականին վերահսկողություն են սահմանել Յանգոնի և ամբողջ Ստորին Բիրմայի վրա Երկրորդ Անգլա-Բիրմանական պատերազմի արդյունքում։ Բրիտանական վարչակազմը Յանգոնը վերածեց Բրիտանական Բիրմայի առևտրային և քաղաքական կենտրոնի։ Յանգոնը դարձել է ամբողջ Բրիտանական Բիրմայի մայրաքաղաքը 1885 թվականին տեղի ունեցած Երրորդ Անգլա-Բիրմանական պատերազմի արդյունքում Վերին Բիրմայի կապիտուլյացիայից հետո ։ Բրիտանացիների օրոք հիմնադրվել է Ռանգունի կենտրոնական հոսպիտալը և Ռանգունի համալսարանը։
Ժամանակակից Յանգոն
1948 թվականին Բիրմայի անկախացումից հետո բազմաթիվ գաղութային անվանումներով փողոցները և զբոսայգիները անվանափոխվեցին բիրմանականի։ 1989 թվականին քաղաքին վերադարձվել է Յանգոն անվանումը՝ փոխարինելով անգլիական Ռանգուն անվանումը : Հետգաղութային ժամանակաշրջանում Յանգոնը ակտիվորեն կառուցապատվում էր։ Այսօր Մեծ Յանգոնի տարածքը կազմում է մոտ 600 կմ²։
Ֆիզիկա-աշխարհագրական բնութագիր
Յանգոնը գտնվում է Ստորին Մյանմայում Յանգոն և Բագո գետերի միախառնման տեղում, Մարտաբան ծոցից մոտ 30 կմ հեռավորության վրա։
Կլիմա
Համաձայն Կյոպենի կլիմայի դասակարգման, Յանգոնի կլիման արևադարձային մուսոնային է ։ Մայիսից մինչև հոկտեմբեր տևում է անձրևային սեզոնը, որի ընթացքում թափվում է տարեկան տեղումների մեծ մասը։ Չոր սեզոնին (նոյեմբերից ապրիլ) տեղումների քանակը նվազագույնն է։ Չոր սեզոնին եղանակը շոգ է՝ միջին առավելագույնը ապրիլին կազմում է +37 °C, միջին նվազագույնը՝ +24,3 °C:
Ծանոթագրություններ
Կատեգորիա:Ասիայի քաղաքներ Կատեգորիա:Մայրաքաղաքներ Կատեգորիա:Մյանմայի քաղաքներ Կատեգորիա:1028 թվականին հիմնադրված բնակավայրեր
(8671) 1991 PW
(8671) , աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 5-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,447051 ա. մ., առավելագույնը մոտենում է 1,9196 ա. մ. հեռավորության վրա և հեռանում 2,9745 ա. մ. ։ Արեգակի շուրջ մեկ ամբողջական պտույտ է կատարում 1398,18 երկրային օրվա ընթացքում, իր ուղեծրով շարժվելով միջինում 0,257478 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,46° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պավլո Լի
Պավլո «Պաշա» Ռոմանովիչ Լի (Павло «Паша» Романович Лі, ), ուկրաինացի դերասան և հեռուստահաղորդավար ։
Կենսագրություն
Ծնվել է Ղրիմի Եվպատորիա քաղաքում, կորեա-ուկրաինական ծագում ունեցեղ հորից և ուկրաինուհի մորից ։ Ծանոթների շրջանում հորն էլ էին կոչում Պավլո Լի կամ Պաշա Լի ։
Մահը
2022 թվականի փետրվարի 24-ին սկսված ռուսական ռազմական հատուկ գործողության առաջին իսկ օրերից Լին կամավոր ընդգրկվել է ուկրաինական տարածքային պաշտպանության ուժերում, միաժամանակ ինստագրամյան իր էջում նախաձեռնել կամ մասնակցել պատերազմական հրատապ թեմաներով բանավեճերի ու քննարկումների ։
Սպանվել է մարտի 6-ին ռուսական օդուժի կողմից Ուկրաինայի մայրաքաղաք Կիևի Իրպին արվարձանի ռմբահարման հետևանքով։ Նրա մահվան մասին հայտարարվել է Օդեսայի՝ այդ ժամանակ ընթացող միջազգային կինոփառատոնում ։ Երիտասարդ դերասանի դին հուղարկավորվել է մարտի 18-ին Իվանո-Ֆրանկովսկի մարզի Վորոխտա ավանում, որտեղ ապրում է նրա մայրը ։
Ծանոթագրություններ
Կատեգորիա:Ուկրաինացի դերասաններ
Կայանչա (Ուստյուբայի վտակ)
Կայանչա, գետ Ռուսաստանում, հոսում է Ալթայի հանրապետությունում, Ալթայի երկրամաս։ Գետի ակունքը գտնվում է 4 կմ Ուստյուբա գետի ձախ ափից։ Գետի երկարությունը 16 կմ է։
Ջրային գրանցման տվյալներ
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով ՌԴ պետական ջրային գրանցման տվյալներ.
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ռոզա Ջամանովա
Կենսագրություն
ԽՄԿԿ անդամ 1963 թվականից։ 1954 թվականին ավարտել է Ալմա Աթայի կոնսերվատորիան։ 1953 թվականից Ղազախ, օպերայի և բալետի թատրոնի մեներգչուհի։
Դերերգեր
Դերերգերից են՝ Սառա (Տուլեբաևի «Բիրժան և Սառա»), Տաայանա (Չայկովսկու «Եվգենի Օնեգին»), Մարգարիտ (Գունոյի «Ֆաուստ») են։ Հանդես է գալիս որպես համերգային երգչուհի։
Ելույթներ
Ելույթներ է ունեցել արտասահմանում (Լեհաստան, Իտալիա, Հնդկաստան, Կանադա)։ 1962 թվականից՝ Ղազախ, թատերական ընկերության նախագահ։ ԽՍՀՄ 8-րդ և Ղազախ․ ԽՍՀ 7-րդ գումարումների Գերագույն խորհուրդների դեպուտատ։
Կատեգորիա:Ղազախ երգչուհիներ Կատեգորիա:Անձինք նամականիշերի վրա Կատեգորիա:1928 ծնունդներ Կատեգորիա:Ապրիլի 16 ծնունդներ Կատեգորիա:2013 մահեր Կատեգորիա:Դեկտեմբերի 27 մահեր Կատեգորիա:ԽՍՀՄ ժողովրդական արտիստներ Կատեգորիա:Լենինի շքանշանի ասպետներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:20-րդ դարի օպերային երգչուհիներ Կատեգորիա:Ամերիկացի դերասանուհի Էմի Փոլերի մասին է իմ հոդվածը, ով 2014 թվականին արժանացել է «Ոսկե գլոբուս» մրցանակի, նաև սիրված, հայտնի մուլտֆիլմերի ձայնային դերակատար է: Կատեգորիա:Խորհրդային օպերային երգիչներ և երգչուհիներ Կատեգորիա:Աշխատանքային կարմիր դրոշի շքանշանի ասպետներ
Աբդելազիզ Բառադա
Աբդելազիզ Բառադա (Abdelaziz Barrada, ), մարոկացի կիսապաշտպան, ով հանդես է գալիս «Օլիմպիկում» և Մարոկկոյի ազգային հավաքականում։ Մասնակցել է 2012 թվականի Օլիմպիական խաղերին։
«Պարի Սենտ Ժերմեն»
Բառադան «Պարի Սեն Ժերմենի» ակադեմիայի սան է։ 2007 թվականին նա տեղափոխվել է ակումբի երկրորդ թիմ, և այնտեղ հանդես եկել մինչև 2010 թվականը։
«Խետաֆե»
2010 թվականին ֆուտբոլիստը պայմանագիր է կնքել իսպանական «Խետաֆեի» հետ, և առաջին մրցաշրջանը անցկացրել ակումբի երիտասարդական թիմում։ 2011 թվականից սկսած ֆուտբոլիստը հանդես է եկել թիմի հիմնական կազմում։ Լա Լիգայում Բառադան իր դեբյուտը նշել է 2012 թվականի հունվարի 21-ին՝ «Ռասինգի» դեմ խաղում ։ Նոյեմբերի 7-ին ֆուտբոլիստը խփել է իր առաջին գոլը թիմի կազմում՝ «Ատլետիկո Մադրիդի» դեմ խաղում ։
«Օլիմպիկ»
2014 թվականի օգոստոսի 10-ին 4․5 միլիոն եվրոյի դիմաց Աբդելազիզը տեղափոխվել է ֆրանսիական «Օլիմպիկ»։ Իր առաջին գոլը թիմի կազմում նա խփել է 2014 թվականի օգոստոսի 29-ին «Նիցայի» դեմ խաղում։
Ազգային հավաքական
2012 թվականի փետրվարի 19-ին Բառադան իր դեբյուտն է նշել Մարոկկոյի ազգային հավաքականի կազմում՝ Բուրկինա Ֆասոյի դեմ խաղում։ 2012 թվականի հոկտեմբերի 13-ին Աֆրիկայի գավաթի խաղարկության շրջանակներում կայացած Մոզամբիկի հավաքականի դեմ խաղում նա դարձել է իր առաջին գոլի հեղինակը ազգային հավաքականի կազմում ։
Արտաքին հղումներ
Կատեգորիա:Պարի Սեն Ժերմենի ֆուտբոլիստներ Կատեգորիա:Օլիմպիկ Մարսելի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Թուրքական Սուպեր լիգայի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Ալ-Ջազիրա Աբու Դաբիի ֆուտբոլիստներ Կատեգորիա:Մարոկկոյի հավաքականի ֆուտբոլիստներ Կատեգորիա:Մարոկկացի ֆուտբոլիստներ Կատեգորիա:Խետաֆեի ֆուտբոլիստներ Կատեգորիա:Անթալյասպորի ֆուտբոլիստներ Կատեգորիա:Լա Լիգայի ֆուտբոլիստներ
Դեն Միլլմեն
Դեն Միլլմեն (Dan Millman, ), ամերիկացի մարզիկ, բատուտի վրա թռիչքի աշխարհի առաջին չեմպիոն, այժմ համալսարանում մարզիչ է, մարտական արվեստի հրահանգիչ և քոլեջի պրոֆեսոր, փիլիսոփա։
Նրա գրքերը, ներառյալ՝ «Սոկրատի ճամփորդությունները», «Խաղաղության զինվորի ճանապարհը» և «Կյանք, որտեղ դու ծնվել ես ապրելու համար», հրատարակվել են ավելի քան 29 լեզուներով։ Դենի սեմինարները, գաղափարները և մարզումները ազդեցություն են ունեցել տարբեր տարիքի և մասնագիտության մարդկանց վրա, այդ թվում՝ առողջության, հոգեբանության, բիզնեսի, քաղաքականության, սպորտի, գիտության և կրթության ոլորտի առաջնորդների վրա։ Դենը և իր կինը՝ Ջոյը, ապրում են Հյուսիսային Կալիֆորնիայում։ Ունի երեք չափահաս աղջիկ և երկու թոռնիկ։
«Խաղաղության զինվորի ճանապարհը»
«Խաղաղության զինվորի ճանապարհը» գիրքը ստեղծվել է իրական փաստերի հիման վրա՝ Դեն Միլլմենի կյանքից։ Նա եղել է մարմնամարզության աշխարհի չեմպիոն։ Մեկնել է ճամփորդության դեպի հոգու խորքը, նուրբ զգացմունքները և վախը, լույսը և մութը, ծիծաղը և կախարդանքը։ Փորձառու զինվոր Սոկրատի ղեկավարությամբ Դենը գնում է ճակատամարտի ինքն իր հետ՝ ճակատամարտ, որի ժամանակ կամ պետք է փրկվեր, կամ՝ մահանար։
Խաղաղության զինվորի միստիկ ճամփորդությունը
Ի տարբերություն առաջին գրքի, այս գիրքը համարվում է ինքնակենսագրական։ Գրքի հիմնական նպատակն է նկարագրությունների միջոցով ներկայացնել բուժման պրակտիկաների, մեդիտացիաների և հոգեկան հասակի մասին։
Սոկրատի ճանապարհորդությունը
Այս գիրքը ամբողջությամբ սիրո և սխրագործությունների մասին, համարվում է Դենի ուսուցչի՝ Սոկրատի պատմությունը։ Այս գիրքը բացում է գաղտնիք, թե ինչպես Դենը դարձավ զինվոր և ինչպես հասավ խաղաղության։
Չեն լինում սովորական ակնթարթներ
Սա առաջին գիրք-ուղեցույցն է։ Շատերը «Խաղաղության զինվորի ճանապարհը» գիրքը կարդալուց հետո հարցրել են,- «Ձեր գիրքը ոգեշնչում է, բայց ինչպե՞ս կարելի է այդ ամենը կիրառել մեր առօրյա կյանքում»։ Այս գիրքը համարվում է այդ հարցի պատասխանը։
«Խաղաղության զինվոր» ֆիլմը
2006 թվականի հունիսի 2-ին ԱՄՆ-ի էկրաններին հեռարձակվեց «Խաղաղության զինվոր» ֆիլմը, որը նկարահանվել է «Խաղաղության զինվորի ճանապարհը» ինքնակենսագրական գրքի հիման վրա։ Ռեժիսորն է Վիկտոր Սելվան։ Գլխավոր դերերում են՝ Նիկ Նոլթին Սոկրատի դերում, Սքոթ Մեկլովից՝ Դեն Միլլմենի դերում, Էմի Սմարթը Ջոյի դերում։ Սկզբում ֆիլմը հեռարձակվել էր ցածր որակով̀ կինոթատրոններում, սակայն հանդիսատեսի մեծ հետաքրքրության շնորհիվ ֆիլմը մարտի 30-ից ապրիլի 1-ը ցուցադրվեց ամբողջ ԱՄՆ-ի տարածքով։ Հունիսի 26-ին պաշտոնապես հաստատվեց ֆիլմի ցուցադրումը DVD սկավառակների վրա։
Գրքերն ըստ դասակարգման
Դեն Միլլմենը իր գրքերը դասակարգել է երեք խմբերի.
Հղումներ
Կատեգորիա:Ամերիկացի գրողներ
1962-63 NBA մրցաշրջան
1962-62 NBA մրցաշրջան, դարձել է Բասկետբոլի ազգային ասոցիացիայի 17-րդ մրցաշրջանը։ Մրցաշրջանի չեմպիոնը դարձել է «Բոստոն Սելտիքս» ակումբը։ Եզրափակչում՝ վեց խաղերի արդյունքում, «Սելտիքս»-ը հաղթել է «Լոս Անջելես Լեյքերս»-ին։
1962 թվականի NBA դրաֆթի «Չիկագո Զեֆիրս» ակումբի կողմից՝ առաջին համարի ներքո ընտրվել է ծանր հարձակվող Բիլ ՄըքԳիլը։ Դրաֆի ժամանակ 3-րդ համարի ներքո ընտրվել է Զելմո Բիտին, 7-րդ համարի ներքո՝ Ջոն Հավլիչեկը, իսկ 8-րդ համարի ներքո՝ Թերի Դիշինգերը։ Տարածքային դրաֆթի ժամանակ ընտրվել է Դեյվ Դեբուշեն և Ջերի Լուկասը։
Այս մրցաշրջանից սկսած սկսվել է ընտրվել մրցաշրջանի լավագույն սկսնակներից կազմված սիմվոլիկ հավաքական, ինչպես նաև սկսվել է ընտրվել լավագույն մարզիչը։
Աղբյուրներ
Կատեգորիա:Բասկետբոլի ազգային ասոցիացիայի դրաֆթներ
(215) Էնոնե
(215) Էնոնե (Oenone), աստերոիդ աստերոիդների հիմնական գոտում։ Հայտնաբերվել է 1880 թվականի ապրիլի 7-ին Վիկտոր Կնորրեի կողմից Բեռլինում ։
Միջին հեռավորությունը Արեգակից կազմում է 2,765281 ա. մ., առավելագույնը մոտենում է 2,6635 ա. մ. հեռավորության վրա և հեռանում 2,8671 ա. մ. ։ Արեգակի շուրջ մեկ ամբողջական պտույտ է կատարում 1679,61 երկրային օրվա ընթացքում, իր ուղեծրով շարժվելով միջինում 0,214336 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,69° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1880 թվականին հայտնաբերված աստղագիտական մարմիններ Կատեգորիա:Վիկտոր Կնորրեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հատիկավոր պանիր
Հատիկավոր պանիր (հայտնի է նաև որպես հարած կաթնաշոռ և պինդ պանիր), պանրի տեսակ, որն արտադրվում է կաթնաշոռի և շիճուկի խառնուրդը բազմիցս խառնելով և ցամաքեցնելով։ Այն կարող է վերաբերել պանիրների լայն տեսականուն, ներառյալ այն պանիրները, ինչպիսիք են պարմեզան պանիր (նկարում) և տարբեր այլ տեսակներ։ Շատ տեսակներ սովորաբար օգտագործվում են վերամշակված պանրի, հատկապես ամերիկյան պանրի արտադրության մեջ, որը, ըստ օրենքի, պետք է բաղկացած լինի չեդեր պանրից, կոլբի պանրից, պանրի կաթնաշոռից կամ հատիկավոր պանրից ։
Արտադրություն
Չնայած հատիկավոր պանիրը կարող է ստեղծվել՝ օգտագործելով ցանկացած մեթոդ, որը հասնում է ֆիզիկական և քիմիական հատկությունների համար սահմանված ստանդարտին, կա մեկ մեթոդ, որը սովորաբար օգտագործվում է։ Նախ, կաթը կամ սերուցքը կարող են տաքացնել և մշակել ջրածնի պերօքսիդով, առաջացնելով ջուր և թթվածնային գազ :։ Այնուհետև ավելացվում է կաթնաթթու արտադրող բակտերիաների մշակույթ, և արտադրանքը մշակվում է մակարդման ֆերմենտներով՝ կիսապինդ զանգված կազմելու համար։ Այս զանգվածը կտրատում են, խառնում և տաքացնում՝ կաթնաշոռն ու շիճուկը բաժանելու համար։ Կտրման և տաքացման միջև ընկած ժամանակահատվածի ավելացումը կբարձրացնի ինչպես վերջնական խոնավությունը, այնպես էլ պանրի կաթի յուղայնությունը՝ դրանով իսկ բարձրացնելով բերքատվությունը ։ Հետևում է շիճուկի արտահոսքի և խառնման փոփոխական ցիկլը։ Շիճուկի մեծ մասը քամելուց հետո կաթնաշոռը աղում են, քամում և սեղմում ցանկալի ձևի մեջ։ Մնացած արտադրանքը կարող է օգտագործվել, եթե օրիգինալ կաթնամթերքը պահածոյացված չէ Բուժման տարածված մեթոդն է, պանիրը դարակների վրա չորացնել մոտ մեկ շաբաթ, այնուհետև այն դնել սառնարաններում մինչև սպառման ժամանակը :։
Համտես
Հատիկավոր պանիրը հարուստ է և թանձրալի։ Թեև չպաստերիզացված հատիկավոր պանիրը պատրաստ է ուտելու 60 օր եփելուց հետո, այն ունի շատ մեղմ համ, եթե ավելի երկար չհնեցվի սրությունը մեծացնելու համար։ Պանիրն ամենասուրն է 12 ամիս հնանալուց հետո, որից հետո սովորաբար վաճառվում է ։ Հատիկավոր պանիրը կարող է պարունակել պանրի բյուրեղներ, կիսապինդից մինչև կծու բյուրեղային բծեր։
ԱՄՆ Սննդամթերքի և դեղերի վարչության ստանդարտներ
Միացյալ Նահանգներում ՖԴԱ-ն պահանջում է որոշակի որակավորումներ, որպեսզի ինչ-որ բան կոչվի հատիկավոր պանիր։ Առավելագույն թույլատրելի խոնավությունը 39 տոկոս է, իսկ կաթի ճարպի նվազագույն թույլատրելի պարունակությունը՝ պինդ նյութերի զանգվածի 50 տոկոսը։ Սովորական հատիկավոր պանիրը կամ պետք է օգտագործի պաստերիզացված կաթնամթերք կամ եփվի առնվազն 60 օր առնվազն 35 °F ջերմաստիճանում։ Որպես հիմնական բաղադրիչ կարող են օգտագործվել կա՛մ կովի կաթը, կա՛մ սերուցքը։ Այլ թույլատրելի բաղադրիչները ներառում են մակարդման ֆերմենտներ, ինչպիսիք են ցողունը, գունանյութը, կալցիումի քլորիդը՝ որպես օժանդակ միջոց, բուժելու համար օգտագործվող ֆերմենտները, ջրածնի պերօքսիդը և սնկերից պաշտպանելու համար օգտագործվող նյութերը ։ Հատիկավոր պանիր անվանումը կարող է ներառել պանրի բազմաթիվ տեսակներ. օրինակ, Պերմիզան-Ռիգանին հատիկավոր պանիր է ։
Արտադրության համար նախատեսված հատիկավոր պանիրը պետք է համապատասխանի այս բոլոր չափանիշներին, բացառությամբ, որ կաթնամթերքի բաղադրիչները պաստերիզացման կարիք չունեն ։ Սա հատիկավոր պանրի տեսակն է, որն առավել հաճախ օգտագործվում է վերամշակման համար։
Ծանոթագրություններ
Կատեգորիա:Պանիրներ Կատեգորիա:Վիքիպեդիա:ՈՒՎ 2023-ի հոդվածներ
Սոցիալիստական դեմոկրատիա
Սոցիալիստական դեմոկրատիա, ժողովրդավարության ձև, որը ներառում է այնպիսի գաղափարախոսություններ, ինչպիսիք են բանվորական սովետների կոմունիզմը, դեմոկրատական սոցիալիզմը և սոցիալ-ժողովրդավարությունը, ինչպես նաև մարքսիստական ժողովրդավարությունը, ինչպիսին պրոլետարիատի դիկտատուրան է։ Կիրառվել է խորհրդային և այլ միակուսակցական մարքսիստ-լենինիստական համակարգերում (1917–1991)։
Սկզբունքները մշակել են Կարլ Մարքսն ու Ֆրիդրիխ Էնգելսը, որպես պետության մասին ուսմունքի բաղկացուցիչ մաս։ Վլադիմիր Լենինը լրացուցիչ զարգացրել է ուսմունքը։ Զարգացումն արտահայտվել է ԽՄԿԿ ծրագրում, մարմնավորվել սովետական սահմանադրություններում։ Լենինի պնդմամբ, սոցիալիստական դեմոկրատիան մշտապես զարգացող և կատարելագործվող երևույթ էր։ Ժողովրդական ներկայացուցչության սկզբունքը ԽՍՀՄ-ում պետք է կենսագործվեր ժողովրդական դեպուտատների խորհուրդների միջոցով։ Անմիջական դեմոկրատիայի մեթոդներն էին՝ բարձր կարևորության օրենքների նախագծերի համաժողովրդական քննարկումը, կուսակցական, արհմիութենական, կոմերիտական և հասարակական այլ կազմակերպությունների գործունեությունը, ժողովրդական վերահսկողության համակարգը և այլն, որոնց միջոցով խորհրդային քաղաքացիները ենթադրաբար պետք է մասնակցեին քաղաքական, արտադրական, կենցաղային և այլ հարցերի լուծմանը։ Ըստ ուսմունքի, կոմունիստական կուսակցությունը, որը մինչև 20-րդ դարի 80-ական թվականների ավարտը խորհրդային համակարգում մենաշնորհ դիրք ուներ, պետք է ենթադրաբար հանդես գար որպես «ամբողջ ժողովրդի շահերի արտահայտիչ», միաժամանակ հաշվի առներ բնակչության տարբեր խմբերի առանձնահատուկ շահերը, ապահովեր դրանց բավարարումը միասնական քաղաքականությամբ։
Սոցիալիստական դեմոկրատիաի կարևորագույն սկզբունքներից էր իրավահավասարությունը։ Սոցիալիստական հասարակության քաղաքացիների քաղաքական իրավահավասարությունն արտահայտվում էր այն բանում, որ բոլոր քաղաքացիները կարող են մասնակցել պետության գործերի կառավարմանը, անկախ ռասայական և ազգային պատկանելությունից, սեռից, կրոնից, դավանանքից, կրթությունից և այլ գործոններից։ Սոցիալիստական դեմոկրատիայի ձևերը բազմազան են։ Մարքսիս-լենինյանները մերժում էին ձախ ռևիզիոնիստական գաղափարախոսների «մաքուր», «անդասակարգ» դեմոկրատիայի գոյությունը։
Կատեգորիա:Սոցիալիզմ Կատեգորիա:Ժողովրդավարություն
Հանսկեն
Հանսկեն (Hansken, 1630, Շրի Լանկա – նոյեմբերի 9, 1655, Ֆլորենցիա, Իտալիա), իգական սեռի ասիական փիղ, որը 17-րդ դարում հայտնիություն էր վայելում ամբողջ Եվրոպայում։
Կենսագրություն
Հանսկեն էգ փիղը ծնվել է 1630 թվականին Մեծ Բրիտանիայի գաղութ հանդիսացող Ցեյլոնի կղզում։ Չափահաս տարիքում շրջագայել է բազմաթիվ երկրներով՝ ցուցադրելով կրկեսային հնարքներ։ Նրա նկարել են հոլանդացի նկարիչ Ռեմբրանդ վան Ռեյնը և իտալացի Ստեֆանո դելլա Բելլան։
1637 թվականին փիղը տեղափոխվել է Նիդերլանդներ (Հոլանդիա)։ Նրա անունը՝ Հանսկեն, հոլանդերեն «փիղ» կրճատ բառի (Aana) ընդարձակ ձևն է։
Առաջին անգամ հոլանդացի նշանավոր նկարիչ Ռեմբրանդի և Հանսկենի միջև հանդիպումը տեղի է ունեցել 1637 թվականին՝ Նիդերլանդների մայրաքաղաք Ամստերդամում։ Այդ ժամանակ նա պատկերել է Հանսկենին կավճի ուրվագծերի միջոցով։
Հանսկենը այցելել է բազմաթիվ տոնավաճառներ Հոլանդիայում և Գերմանիայում։ 1638 թվականին հա հայտնվել է Համբուրգում, 1640 թվականին՝ Բրեմենում, 1641 թվականին Հոլանդիայի նավահանգիստ Ռոտերդամում, իսկ 1646-1647 թվականներին՝ Գերմանիայի Ֆրանկֆուրտ քաղաքում։
17-րդ դարում առաջ է քաշվել այն կարծիքը, որ այս փիղը ունի բավականին զարգացած մտավոր կարողություններ։ Պլինիոս Ավագը կարծում էր, որ փիղը կարող էր հասկանալ մարդկային խոսքը, կատարել հրամաններ և ունենալ խիղճ։ Բացի այդ, այս հեղինակը նաև գրել է, որ Հանսկենը կարող է սովորել գրել բառեր՝ օգտագործելով հունարեն այբուբենը։
1651 թվականին Հանսկեն փիղը եղել է Ցյուրիխում (Շվեյցարիա), Զոլոտուրնեում, Բրեգենցեում, Սանկտ Գալլենում, ինչպես նաև Իտալիայի մայրաքաղաք Հռոմում։
Աղբյուրներ
Կատեգորիա:Հայտնի փղեր
Ան Յոլ
Ան Յոլ (Ань-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վեսլյանա գետի աջ ափին՝ 5 կմ հեռավորության վրա։ Գետի երկարությունը կազմում է 12 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա ։
Ծանոթագրություններ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
2010 թ. NBA դրաֆթ
'''2010 թ. NBA-ի դրաֆթը''' տեղի ունեցավ 2010 թ.-ի հունիսի 4-ին՝ տեղի ժամանակով երեկոյան ժամը 7։00՝ Նյու Յորքի Մեդիսոն Սքուեր Գարդենի թատրոնային մասում։ Միացյալ նահանգներում դրաֆթը ցուցադրվեց ESPN սպորտային հեռուստաալիքով։ Այս դրաֆթում Բասկետբոլի ազգային ասոցացիայի (NBA) ակումբները, նախապես բաշխված վիճակահանությամբ տրված ընտրության իրավունքներով, ընտրեցին երիտասարդ քոլեջային բասկետբոլիստների կամ բասկետբոլիստների, որոնք հանդես էին գալիս այլ լիգաներում՝ ԱՄՆ-ից և ողջ աշխարհից։
Հինգ բասկետբոլիստներ մուտք են գործում դրաֆթ Կենտուկիի համալսարանից։
2010 թ.-ի մայիսի 18-ին որոշված վիճակահանությամբ «Վաշինգթոն Վիզարդսը» լիազորվում է որպես առաջին ընտրող, և բուն դրաֆթում ընտրվում է Ջոն Վոլը` Քենթակիի համալսարանից։ «Ֆիլադելֆիա Սեվնթի Սիքսերսը», որն ստացել էր երկրորդն ընտրելու իրավունքը, վերցնում է Էվան Թըրներին` Օհայոյի նահանգային համալսարանից։
Նշմարելի չդրաֆտացված բասկետբոլիստներ
Դրաֆթում չընտրված մի շարք բասկետբոլիստներ նույնպես կատարեցին իրենց մեկնարկային խաղաշրջանները NBA-ում։
Արտաքին հղումներ
Կատեգորիա:Բասկետբոլի ազգային ասոցիացիայի դրաֆթներ
(8672) Մորզե
(8672) Մորզե (Morse), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 6-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,454818 ա. մ., առավելագույնը մոտենում է 2,0565 ա. մ. հեռավորության վրա և հեռանում 2,8531 ա. մ. ։ Արեգակի շուրջ մեկ ամբողջական պտույտ է կատարում 1404,84 երկրային օրվա ընթացքում, իր ուղեծրով շարժվելով միջինում 0,256257 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,4° անկյուն։
Իտու
Իտու (Itu), հին և պատմական քաղաքային շրջան Բրազիլիայի Սան Պաուլու նահանգում ։ Մտնում է Սան Պաուլուի մարզի Սորոկաբայի գավառի մեջ։ 2015 թվականի մարդահամարի տվյալներով բնակչությունը կազմում է 167 095 մարդ։ Զբաղեցնում է 639,981կմ² տարածք։ Բնակչության խտությունը 243,9 մարդ/կմ² է։ Տեղացիները քաղաքն անվանում են Ituano։
Պատմություն
Իտուն 1610 թվականին հիմնադրել է պորտուգալացի Դոմինգոս Ֆերնանդեսը։ 1657 թվականին այն ստացել է գյուղի կարգավիճակ։ 1822 թվականին մտել է Բրազիլիայի կազմի մեջ։ Քաղաք է դարձել 1843 թվականին։
Աշխարհագրություն
Քաղաքը գտնվում է մերձարևադարձային կլիմայական գոտում։ Միջին ջերմաստիճանը 16°-ից 22° է (սելսիուս)։ Ամառը տաք է և չոր, ձմեռը՝ չափավոր ցուրտ և չոր։
Քույր քաղաքներ
Իտուի քույր քաղաքներն են․
Արտաքին հղումներ
Կատեգորիա:Բրազիլիայի բնակավայրեր Կատեգորիա:1610 թվականին հիմնադրված բնակավայրեր
Տովա (Մեզենի վտակ)
Տովա (Това), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Մեզեն գետի ձախ ափին։ Գետի երկարությունը 25 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Էլեկտրոնային լամպ
Ըստ էլեկտրոդների թվի լինում են 2-էլեկտրոդային (դիոդ, կենոտրոն), 3-էլեկտրոդային (տրիոդ), 4-էլեկտրոդային (տետրոդ), 5-էլեկտրոդային (պենտոդ), 6-էլեկտրոդային (հեկսոդ), 7-էլեկտրոդային (հեպտոդ) և 8-էլեկտրոդային (օկտոդ)։
Ըստ աշխատանքային հաճախականությունների տիրույթի տարբերում են ցածր (մինչև մի քանի Մհց), բարձր (մինչև 30 Մհց) և գերբարձր հաճախականության էլեկտրոնային լամպեր (մագնետրոններ, կլիստրոններ, վազող ալիքի լամպեր ևն)։ Ըստ նշանակման էլեկտրոնային լամպերը լինում են ուղղիչ, ուժեղացուցիչ, փոխակերպիչ, գեներատորային ևն, ինչպես նաև անընդհատ գործողության և իմպուլսային։ Հաճախ մի բալոնի մեջ տեղավորում են երկու կամ ավելի լամպեր (կրկնակի դիող, կրկնակի տրիոդ, դիոդ–հեկսոդ ևն)։ Այդպիսի լամպերը կոչվում են համակցված։ Էլեկտրոնային լամպերը լայնորեն կիրառվում են ավտոմատիկայում, ռադիոլոկացիայում, հեռուստատեսությունում, ռադիոկապում, էլեկտրոնային սարքաշինության մեջ և այլ բնագավառներում։ Բարձր և գերբարձր հաճախականության հզոր էլեկտրոնային լամպերը կիրառվում են նաև տեխնոլոգիական նպատակներով։
Կատեգորիա:Էլեկտրական լամպեր
Time for the Moon Night
Ծանոթագրություններ
Կատեգորիա:2018 ալբոմներ
Դեյվիդ Գիլմոր
Դեյվիդ Ջոն Գիլմոր (David Jon Gilmour, ), անգլիական Փինք Ֆլոյդ ռոք խմբի երաժիշտ։
Դեյվիդ Գիլմորը ծնվել է 1946 թվականի մարտի 6-ին, Քեմբրիջում, Մեծ Բրիտանիա։ Բրիտանացի կիթառահար, վոկալիստ Փինք Ֆլոյդ ռոք խմբի անդամ։ Բացի խմբի հետ աշխատելուց նա հանդես է եկել որպես այլ արտիստների պրոդյուսեր։ Իր կարիերայի ընթացքում նա շատ է մասնակցել բարեգործական համերգների։ 2003 թվականին նա զբաղեցրել է 82-րդ տեղը բոլոր ժամանակների 100 լավագույն կիթառիստների ցուցակում՝ ըստ Ռոլլինգ Սթոուն ամսագրի։ Մայրը՝ Սիլվիան, ուսուցչուհի էր, իսկ հայրը՝ Դուգլաս Գիլմորը կենդանաբանության ավագ դասավանդող էր։ Դեյվիդ Գիլմորը սովորում էր Փերս-սքուլում, որը գտնվում է Քեմբրիջում։ Նա հենց այնտեղ է ծանոթացել իր խմբի անդամներից՝ Սիդ Բարեթի և Ռոջեր Ուոթերսի հետ։ Սակայն այդ ժամանակ նրանք տարբեր խմբերում էին նվագում։ 1962 թվականին Գիլմորը նվագում էր Joker's Wild խմբում։ 1966 թվականին նա լքեց այդ խումբը և իր ընկերների հետ միասին գնաց Իսպանիա և Ֆրանսիա փողոցներում համերգներ տալու համար։ Այդ համերգները երաժիշտներին հաջողություններ չէին բերում, ուստի նրանք մի կերպ էին ծայրը ծայրին հասցնում։ Նրանք 1967 թվականին վերադարձան Անգլիա բեռնատարով, որը վառելանյութ էր տեղափոխում, որը նրանք գողացել էին Ֆրանսիայում։
1967 թվականի դեկտեմբերին Գիլմորին դիմեց Նիք Մեյսոնը, առաջարկելով միանալ Փինք Ֆլոյդ խմբին։ Գիլմորը իր համաձայնությունը հայտնեց 1968 թվականի հունվարին։ Եվ այդպես նա միացավ խմբին ինչից հետո խմբի անդամների թիվը հասավ 5-ի։ Սկզբնական շրջանում նա կատարում էր Սիդ Բարեթի գրած ստեղծագործությունների կիթառային հատվածները, քանի որ Սիդը ի վիճակի չէր դրանք նվագել։ Իսկ երբ Սիդ Բարեթը լքեց խումբը, նրա տեղը խմբում զբաղեցրեց հենց Գիլմորը։ The Dark Side Of The Moon և Wish You Were Here ձայնասկավառակներից հետո խմբի առաջնորդը դարձավ բասիստ Ռոջեր Ուոթերսը, որն էլ գրում էր Animals և The Wall ալբոմների ստեղծագործությունների մեծ մասը։ The Wall ձայնասկավառակի ձայնագրման ժամանակ դաշնակահար Ռիք Ռայթին հեռացրեցին խմբից, իսկ Գիլմորի և Ուոթերսի հարաբերություները գնալով ավելի էին սրվում։ Animals դիսկի ձայնագրումից հետո Գիլմորը որոշեց որ իր երաժշտական պոտենցիալը ամբողջությամբ չի օգտագործվում և որոշեց ձայնագրել իր անհատական David Gilmour ալբոմը։
The Final Cut ձայնասկավառակի ձայնագրումից հետո՝ 1985 թվականին, Ռոջեր Ուոթերսը հայտարարեց, որ խումբը այլևս այն չէ, ինչ նախկինում էր։ Ի պատասխան այս հայտարարությանը՝ Գիլմորը և Մեյսոնը 1986 թվականին հայտարարեցին, որ Ուոթերսը լքում է խումբը, իսկ իրենք կշարունակեն խմբի գործունեությունը։ Գիլմորը դարձավ խմբի առաջնորդը, և 1987 թվականին խումբը թողարկեց իր նոր A Momentary Lapse Of Reason ձայնասկավառակը։ Այդ ձայնասկավառակի թողարկումից հետո պաշտոնապես խումբ վերադարձավ դաշնակահար Ռիք Ռայթը, որը մասնակցեց խմբի նոր ալբոմի 1994 թվականին ձայնագրված Division Bell ձայնագրմանը։ 1986 թվականին Գիլմորը գնեց տուն ջրի վրա Astoria, որը գտնվում էր Թեմզա գետի վրա՝ Հեմփթոն-Քորթի հարևանությամբ։ Այն դարձավ ձայնագրման ստուդիա։ Վերջին 2 ձայնասկավառակների երգերի մեծ մասը ձայնագրվել է հենց այդտեղ։ Ինչպես նաև իր անհատական On An Island ձայնասկավառակը։ 2005 թվականի հուլիսի 2-ին Գիլմորը մասնակցեց բարեգործական Live 8 համերգին Փինք Ֆլոյդի ամբողջ կազմի հետ(Նիք Մեյսոն, Ռիք Ռայթ, Ռոջեր Ուոթերս)։
Արտաքին հղումներ
Կատեգորիա:Փինք Ֆլոյդ Կատեգորիա:Բրիտանացի ռոք երաժիշտներ Կատեգորիա:Անգլիացի կիթառահարներ Կատեգորիա:Անգլիացի աթեիստներ Կատեգորիա:Պատվո շքանշանի ասպետներ (Հայաստան) Կատեգորիա:Անգլիացի երգիչներ Կատեգորիա:Անգլիացի բարիտոններ
Արդարություն (տարոյի քարտ)
Արդարություն, տարոյի մեծ արկանների քարտերից, որը կախված կապուկից կրում է VIII կամ XI համարը: Քարտն օգտագործվում է ինչպես խաղաքարտերով խաղալու, այնպես էլ գուշակության մեջ:
Նկարագրություն
Արդարության քարտը տարոյի հավաքածուում հայտնվել է շատ վաղ, դեռ Մարսելյան տարոյում։ Այն տարոյի մեծ արկան է և սովորաբար հաջորդում է Կառքին VIII համարով, չնայած որոշ կապուկներում հաջորդակությունը տարբեր է: Արդարության առաքինությանը տարոյում հաջորդում են երկու այլ կարդինալ կամ հիմնական առաքինություններ՝ չափավորություն և քաջություն (ուժ):
Քարտի վրայի անձը ձախ ձեռքում պահում է ոսկուց պատրաստված կշեռք, որը խորհրդանշում է հավասարակշռված որոշումը :
Մեկնաբանություն
Ըստ Ուայթի 1910 թվականի «Տարոյի պատկերային բանալին» գրքի՝ քարտը գուշակության մեջ ներառում է մի շարք մեկնաբանություններ ."11. ԱՐԴԱՐՈՒԹՅՈՒՆ — Հավասարություն, արդարադատություն, ազնվություն, պարկեշտություն, ազնվություն, իրավունքի ավելի արժանի կողմի հաղթանակ։ Շրջված. օրենքն իր բոլոր բաժիններով, իրավական բարդություններ, մոլեռանդություն, կողմնակալություն, չափազանց խստություն:"Աստղաբանության մեջ արդարության քարտը  կապվում է Վեներա մոլորակի և Կշեռք կենդանակերպի հետ:
Համարակալում
Արդարությունը ավանդորեն ութերորդ քարտն է, իսկ Ուժը՝ տասնմեկերորդը, բայց Ռայդեր Ուայթի կապուկում այս երկու քարտերը հաջորդականությունը փոխված է, որպեսզի ավելի համապատասխանի Ոսկե արշալույսի հերմետիկ օրդենի կողմից մշակված աստղաբանական ուղեցույցներին. ութերորդ քարտը համապատասխանում է Առյուծի համաստեղությանը, իսկ տասնմեկերորդը՝ Կշեռքին ։
Ծանոթագրություններ
Կատեգորիա:Մեծ արկաններ
Ֆրանչեսկո Մանկա
Ֆրանչեսկո Մանկա (Francesco Manca, ), իտալացի աստղագետ և աստերոիդներ հայտնագործող, որն աշխատում է Սորմանոյի աստղադիտարանում։ 1995-2000 թվականներին իտալացի այլ աստղագետների հետ համատեղ հայտնաբերել է ընդհանուր առմամբ 26 աստղակերպ ։
Նրա հիմնական մասնագիտական գործունեությունը նվիրված է մեծ օպտիկական և ռադիոհեռադիտակների վրա տեղադրված երկնքին հետևելու չափիչ համակարգերի կիրառմանը, ինչպիսիք են՝ VLT, E-ELT, ALMA, ASTRI և LBT, ինչպես նաև տիեզերական տեխնիկայի վրա։ NASA-ի Ռեակտիվ շարժման լաբորատորիայում իր աշխատանքի ընթացքում նա զբաղվել է Երկրի շուրջ աստերոիդների և գիսաստղերի շարժման հաշվարկով և վերլուծությամբ։ Նա «Երկնային մեխանիկայի և աստղադինամիկայի իտալական ընկերության» (SIMCA) անդամ է և աստղագիտական ամսագրերում բազմաթիվ հրապարակումների հեղինակ։
Ֆրանչեսկո Մանկայի ավանդի համար աստերոիդներից մեկին շնորհվել է նրա անունը՝ (15460) Մանկա ։
Արտաքին հղումներ
Կատեգորիա:Իտալացի աստղագետներ
Անիբ Յու
Անիբ Յու (Аныб-Ю), գետ Ռուսաստանում, հոսում է Կոմի Հանրապետությունում։ Ակունքը հոսում է հյուսիս-արևմուտք, ապա հյուսիս անտառապատ վայրում։ Գետաբերանը գտնվում է Վիչեգդա գետի ձախ ափին՝ 607 կմ հեռավորության վրա։ Գետի երկարությունը կազմում է 84 կմ։